Fortling sto for en betydelig virksomhet som produsent av byggematerialer og som lervarefabrikant. To ganger reiste han til Norge for å finne byggesten. I 1744 fikk han privilegium på å bryte sten i Akershus stiftamt og anla marmorbrudd i Lier og noen år senere privilegium på å bryte klebersten i samme stift. I 1759 fikk han privilegium på å bryte sten i Trondhjems stiftamt.